الاتحاد الاوروپى هو اتحاد اقتصادي و سياسي بين 27 دولة اوروپية اتاسس سنة 1993 بمعاهدة ماستريخت اللى خدت مكان السوق الاوروپي المشترك اللى كان موجود قبل كدا. بعدد سكانه اللى فوق الـ 447 مليون انسان، الاتحاد الاوروپى بيساهم بنسبة 30% من اجمالي الانتاج فى العالم (16.8 تريليون دولار امريكي فى 2007). اتطور الاتحاد الاوروپي كوحدة اقتصادية من خلال تطبيق قوانين موحدة على كل الدول الاعضاء، القوانين دي بتضمن حرية الحركة للناس، للبضايع، للخدمات و كمان لراس المال. فى سبعتاشر دولة دلوقتي اتبنت العملة الموحدة للاتحاد ( اليورو).الاتحاد الاوروپي عمل مجموعة سياسات للتجارة المشتركة و سياسات للزراعة و لصيد السمك. الاتحاد الاوروپى عمل لنفسه دور موحد فى السياسة الخارجية وليه تمثيل فى منطمة التجارة العالمية و مجموعة التمانية و الامم المتحدة وكمان الاتحاد ليه دور فى القضاء و القوانين الداخلية بتاعة الدول الاعضاء وعمل نطام موحد لجوازات السفر و لغى الڤيز بين اعضاؤه (معاهدة شينجين). فيه 21 دولة من دول الاتحاد الاوروپي عندهم عضوية فى حلف الناتو. من اهم المؤسسات اللى بتشتغل عشان تدعم الاتحاد دا: الپرلمان الاوروپي: كل المواطنين الاوروپيين ليهم حق انهم ينتخبو اعضاؤه كل خمس سنين محكمة العدل الاوروپية البنك المركزي الاوروپي المفوضية الاوروپية المجلس الاوروپي مجلس الاتحاد الاوروپي بريطانيا يوم 31 يناير سنة 2020.